ᱠᱟᱝᱜᱮᱨ ᱜᱷᱟᱹᱴᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ

ᱠᱟᱝᱜᱮᱨ ᱜᱷᱟᱹᱴᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱥᱤᱧᱚᱛ ᱨᱮᱱᱟᱜ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱵᱚᱥᱛᱚᱨ ᱴᱚᱴᱷᱟ ᱨᱮ ᱢᱮᱱᱟᱜ ᱢᱤᱫ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱟᱱᱟ ᱾ ᱱᱚᱶᱟ ᱫᱚ ᱡᱩᱞᱟᱭ ᱑᱙᱘᱒ ᱨᱮ ᱵᱮᱱᱟᱣ ᱞᱮᱱᱟ ᱟᱨ ᱒᱐᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱗ ᱜᱟᱺᱴ ᱢᱤᱞ) ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱱᱚᱶᱟ ᱯᱟᱨᱠ ᱫᱚ ᱯᱟᱪᱮ ᱨᱮ ᱛᱤᱨᱚᱛᱷᱚᱜᱚᱲ ᱡᱷᱟᱨᱱᱟ ᱠᱷᱚᱱ ᱥᱟᱢᱟᱝ ᱥᱮᱫ ᱨᱮ ᱠᱚᱞᱚᱵᱽ ᱜᱟᱰᱟ (ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱥᱤᱢᱟᱹ) ᱫᱷᱟᱹᱨᱤᱡ ᱛᱮ ᱞᱤᱸᱜᱤᱱ ᱠᱟᱱᱟ, ᱡᱟᱦᱟᱸ ᱫᱚ ᱡᱤᱞᱤᱧᱟ ᱓᱓.᱕ ᱠᱤᱞᱚᱢᱤᱴᱚᱨ (᱒᱐.᱘ ᱢᱟᱭᱤᱞ) ᱟᱨ ᱠᱚᱧᱮ ᱠᱷᱚᱱ ᱮᱛᱚᱢ ᱫᱷᱟᱹᱨᱤᱡ ᱚᱥᱟᱨᱟ ᱖ ᱠᱤᱞᱚᱢᱤᱴᱚᱨ (᱓.᱗ ᱢᱟᱭᱤᱞ) ᱾ ᱱᱚᱶᱟ ᱨᱮᱱᱟᱜ ᱧᱩᱛᱩᱢ ᱫᱚ ᱠᱟᱝᱜᱮᱨ ᱜᱟᱰᱟ ᱠᱷᱚᱱ ᱦᱮᱡ ᱟᱠᱟᱱᱟ, ᱡᱟᱦᱟᱸ ᱫᱚ ᱱᱚᱶᱟ ᱨᱮᱱᱟᱜ ᱛᱟᱞᱟ ᱛᱮ ᱞᱤᱸᱜᱤᱱ ᱠᱟᱱᱟ ᱾ ᱡᱚᱜᱽᱫᱚᱞᱯᱩᱨ ᱥᱚᱦᱚᱨ ᱠᱷᱚᱱ ᱓᱐ ᱠᱤᱞᱚᱢᱤᱴᱚᱨ (᱑᱙ ᱢᱤᱞ) ᱮᱛᱚᱢ-ᱥᱟᱢᱟᱝ ᱨᱮ ᱢᱮᱱᱟᱜᱼᱟ, ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱰᱷᱮᱨ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱡᱤᱵᱽ ᱵᱷᱮᱜᱟᱨ, ᱚᱛ-ᱦᱟᱥᱟ, ᱡᱷᱟᱨᱱᱟ ᱟᱨ ᱚᱛ ᱞᱟᱛᱟᱨ ᱨᱮ ᱢᱮᱱᱟᱜ ᱡᱤᱳᱢᱚᱨᱯᱷᱚᱞᱚᱡᱤᱠᱟᱞ ᱞᱟᱭᱤᱢᱥᱴᱚᱱ ᱜᱷᱚᱸᱜᱚᱨ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱶᱟ ᱫᱚ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱯᱚᱱᱚᱛ ᱪᱮᱬᱮ, ᱵᱚᱥᱛᱚᱨ ᱵᱩᱨᱩ ᱢᱟᱭᱱᱟ ᱟᱜ ᱚᱲᱟᱜ ᱦᱚᱸ ᱠᱟᱱᱟ ᱾https://www.kangervalley.cg.nic.in/about.html#

ᱦᱮᱡ ᱥᱮᱱ
ᱠᱟᱝᱜᱮᱨ ᱜᱷᱟᱹᱴᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱨᱮ ᱥᱮᱴᱮᱨᱚᱜ ᱞᱟᱹᱜᱤᱫ ᱡᱚᱛᱚ ᱠᱷᱚᱱ ᱥᱩᱨ ᱩᱰᱟᱹᱱ ᱰᱟᱹᱦᱤ ᱨᱟᱭᱯᱩᱨ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱡᱟᱦᱟᱸ ᱫᱚ ᱫᱤᱥᱚᱢ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱨᱮᱞ ᱰᱟᱦᱟᱨ ᱨᱮ ᱵᱤᱥᱟᱠᱷᱟᱯᱟᱴᱱᱟᱢ-ᱠᱤᱨᱚᱱᱫᱩᱞ ᱨᱮᱞ ᱰᱟᱦᱟᱨ ᱨᱮ ᱡᱚᱛᱚ ᱠᱷᱚᱱ ᱥᱩᱨ ᱨᱮᱞ ᱥᱴᱮᱥᱚᱱ ᱫᱚ ᱡᱚᱜᱽᱫᱚᱞᱯᱩᱨ ᱠᱟᱱᱟ ᱾ ᱫᱤᱞᱞᱤ-ᱢᱩᱢᱵᱟᱭ ᱦᱟᱣᱲᱟ ᱨᱮᱞ ᱰᱟᱦᱟᱨ ᱨᱮ ᱡᱚᱛᱚ ᱠᱷᱚᱱ ᱥᱩᱨ ᱨᱮᱞ ᱥᱴᱮᱥᱚᱱ ᱫᱚ ᱨᱟᱭᱯᱩᱨ ᱠᱟᱱᱟ ᱾ ᱨᱟᱭᱯᱩᱨ-ᱡᱚᱜᱽᱫᱚᱞᱯᱩᱨ ᱥᱚᱲᱚᱠ ᱰᱟᱦᱟᱨ ᱓᱐᱐ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱵᱤᱥᱟᱠᱷᱟᱯᱟᱴᱱᱟᱢ-ᱡᱚᱜᱽᱫᱚᱞᱯᱩᱨ ᱫᱚ ᱓᱑᱓ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱦᱟᱭᱫᱨᱟᱵᱟᱫᱽ-ᱡᱚᱜᱽᱫᱚᱞᱯᱩᱨ ᱫᱚ ᱕᱖᱕ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

 Biswas Jayant 2010 Kotumsar Cave biodiversity: a review of cavernicoles and their troglobiotic traits
 Biswas Jayant and Shrotriya Shivam 2011 Dandak: a mammalian dominated cave ecosystem of India

ᱵᱟᱦᱨᱮ ᱡᱚᱱᱚᱲ

 ᱠᱟᱝᱜᱮᱨ-ᱜᱷᱟᱹᱴᱤ-ᱡᱟᱹᱛᱤᱭᱟᱹᱨᱤ-ᱵᱟᱜᱟᱱ cave-biology.org Cave biology (biospeleology) in India
 kvnp.in  ᱠᱟᱝᱜᱮᱨ ᱜᱷᱟᱹᱴᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ
 National Cave Research and Protection Organization, India

ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱚ